b"\n_START_ARTICLE_\nHaji-Tarkhan\n_START_PARAGRAPH_\nHaji-Tarkhan' (de vegades Hashtar Khan, Actarxan o Astrakhan, persa: \xd8\xad\xd8\xa7\xd8\xac\xdb\x8c\xe2\x80\x8c\xd8\xaa\xd8\xb1\xd8\xae\xd8\xa7\xd9\x86 Hajji-Tarkhan; rus: \xd0\x90\xd1\x81\xd1\x82\xd1\x80\xd0\xb0\xd1\x85\xd0\xb0\xd0\xbd\xd1\x8c \xc3\x80strakhan) fou una ciutat medieval a la vora del Volga, a la riba dreta, a uns 12 km al nord de la moderna \xc3\x80strakhan. \xc3\x89s esmentada per primer cop el 1333 i en el segle XIV i XV fou un dels principals centres comercials i pol\xc3\xadtics de la Gran Horda. Fou saquejada per Tamerl\xc3\xa0 el 1395. Vers 1460/1465 va esdevenir capital del khanat d'\xc3\x80strakhan fundat per Mahmud Khan. El 1547 fou conquerida pel khanat de Crimea. El 1556 fou assetjada i cremada per Ivan el Terrible."